Sjeverna Koreja potvrdila je da je u nedjelju provela šesti nuklearni pokus, samo nekoliko sati nakon što je Pjongjang potvrdio da je razvio hidrogensku bombu, javljaju svjetske novinske agencije.

– Uspješno smo testirali hidrogensku bombu – rekla je voditeljica na državnoj televiziji.

Ranije su mediji izvijestili da su dva plitka potresa pogodila Sjevernu Koreju, što ukazuje na to da je provela nuklearni pokus.

Potresi, od kojih je prvi Kina opisala kao "sumnjivu eksploziju", a drugi kao "rušenje", zabilježen je 75 kilometara sjeverozapadno od Kimchaeka.

DPRK TV presenter says the hydrogen bomb tested on Sunday can be used for ICBM purposes. KJU Congrats to scientists and technicians. pic.twitter.com/V1H6ZOSMlK — Chad O'Carroll (@chadocl) September 3, 2017

North Korea announces it has successfully tested a hydrogen bomb. Follow live updates: https://t.co/C84HyneUbe pic.twitter.com/0nCC6ZA87S — CNN (@CNN) September 3, 2017

Prijašnja nedavna podrhtavanja tla u toj regiji prouzročili su nuklearni pokusi i ako se potvrdi da se ponovno radi o nuklearnom pokusu to će biti izravni izazov američkom predsjedniku Donaldu Trumpu, koji je nekoliko sati ranije razgovarao telefonom s japanskim premijerom Shinzom Abeom o "eskalaciji" nuklearne krize u regiji.

LIVE: North Korean TV announcer explaining Kim Jong Un's sign-off for sixth nuclear test earlier on pic.twitter.com/W5fEA5z8iA — Chad O'Carroll (@chadocl) September 3, 2017

Prvi, snažan potres, bio je jakosti 6,3 i zabilježen je na dubini od 10 kilometara, izjavili su američki i kineski seizmolozi. Ako se potvrdi da se radilo o nuklearnom testiranju, to će biti najsnažniji nuklearni pokus do sada. Osam minuta kasnije slijedio je drugi, jakosti 4,6, s gotovo identičnim koordinatama, izvijestila je Kina.

Južnokorejska vojska povisila je stupanj pripravnosti, javila je agencija Yonhap, a Japan je priopćio da su zabilježena podrhtavanja tla prouzročena nuklearnom eksplozijom.

"Nakon što smo proučili podatke zaključili smo da se radi o nuklearnim pokusima", izjavio je japanski ministar vanjskih poslova Taro Kono na brifingu koji je prenosila televizija NHK, a koji je održan nakon sastanka japanskog Vijeća za nacionalnu sigurnost.

Foto: AFP

Sjeverna Koreja priopćila je u subotu da je razvila još naprednije nuklearno naoružanje koje ima "veliku moć razaranja" - hidrogensku bombu koja se može staviti na novu interkontinentalnu balističku raketu. Prema sjevernokorejskoj službenoj novinskoj agenciji KCNA, čelnik Kim Jong Un pregledao je tu hidrogensku bombu.

Snaga te hidrogenske bombe mogla bi biti više stotina kilotona i ona se može detonirati na visokim nadmorskim visinama, navodi KCNA. Također prenosi prenosi izjavu Kima koji je istaknuo da su "sve komponente hidrogenske bombe 100 posto domaće proizvodnje". Sjeverna Koreja nedavno je ispalila balističku raketu srednjeg dometa koja je preletjela Japan i pala u Tihi ocean.